**Tarpeia**

**Versio I**

Olim Sabini Romanos oppugnaverunt. Sabini vero, fortissime pugnantes, urbem paene ceperunt. Sabini optima arma habebant. In bracchio sinistro vero armillas aureas gerere solebant.

Tarpeia, quae improba et mala puella Romana fuit, ea Sabinorum ornamenta habere cupiebat.

Noctu ex urbe exiit. „O Sabini“ inquit, „si mihi dabitis ea, quae in bracchiis sinistris geritis, statim vobis portas aperiam.“

Itaque Sabini ad portas urbis pervenerunt, quas Tarpeia statim aperuit. Hostes vicerunt.

Postquam multos homines interfecerant, Tarpeiam apud portas conspexerunt.

„O Tarpeia“ dixerunt, „dabimus ea, quae in bracchiis nostris sinistris gerimus!“ Milites in eam non armillas, sed gravissima sua scuta iecerunt! Tarpeia, ad terram cecidit et mortua ibi iacuit.